12 ára fjöldamorðingi

Í Mexíkó ríkir mikil skálmöld. Glæpaklíkur eru margar og starfsemi þeirra, bæði mannrán og eiturlyfjasmygl og sala, afar arðvænleg. Fjöldi glæpa á hverjum degi er svo mikill að lögregla og yfirvöld takast ekki á við nema brot af þeim. Almenningur er auk þess löngu hættur að tilkynna glæpi til lögreglunnar, því af þeim glæpum sem þó er tilkynnt um, enda aðeins 1,5% með sakfellingu eða refsingu.

Meðalaldur meðlima mexíkanskra glæpagenga er 16 ár. Flestir eru þeir drengir þó ungar stúlkur séu einnig hafðar með til að sinna ýmsum smáverkum.

Þessa dagana hefur ástandið í Mexíkó dregið að sér athygli heimsins vegna myndbands sem birt var á youtube sem sýnir viðtal við12 ára dreng sem kallaður er “El Ponchis”.

El Ponchis er meðlimur Suður kyrrahafs glæpa-samsteypunnar sem er afar sterk í Morelos Héraði í Mexíkó. Á myndbandinu sést El Ponchis skera dreng á háls, lúskra á öðrum og stilla sér síðan upp við hliðina á líkinu. El Ponschis er sagður vera fjöldamorðingi, blóðþyrstur með eindæmum og afar grimmur við fórnarlömb sín.

Gengi El Ponchis hefur haft þann sið að setja myndir af vopnum sínum og fórnarlömbum á netið og leiddi það loks til sérstakrar rannsóknar. Sérstök hersveit var send í síðasta mánuði til borgarinnar Tejalpa þar sem nokkrir meðlimir gengisins voru handteknir.

Ekki er vitað hvert raunverulegt nafn El Ponchis er, en hann komst undan ásamt Jesus Radilla sem einnig er frægur orðin fyrir glæpi sína. Talsmenn hersins segja að gengið hafi notið vernda yfirvalda í borginni og fengið að athafna sig þar að vild. Einnig töldu þeir glæpaklíkuna tengjast pólitískum samtökunum "Democratic Revolution Party". (PRD).

Jesus Ralla er samstarfsmaður El Ponchis, sem er sagður aðeins 12 ára. El Ponchis er sagður hafa tekið þátt í pyndingum og morðum á fjölda manns en nákvæm tala þeirra hefur enn ekki komið fram Eftir að hafa drepið fórnarlömb sín, hendir drengurinn líkum þeirra gjarnan á fjölfarin vegamót eða skilur þau eftir á bílastæðum smáborga víðsvegar um héraðið.

Glæpina fremur El Ponchis gjarnan að viðstöddum stúlkum sem eru taldar vera systur hans, þekktar í Tejalpa undir nafninu “Chavelas.” Þær eru sagðar hjálpa til við að koma líkunum af fórnarlömbum El Ponchis þangað sem ákveðið hefur verið að skilja þau eftir.

Mexíkó er ellefta fjölmennasta land í heiminum og fjölmennasta spænskumælandi þjóðin. Með um 111 milljónir íbúa er landið tiltölulega þéttbýlt. Eftir því sem næst verður komist er talið að 7,48 milljón glæpir séu framdir í landinu árlega, en rétt um 64.000 þeirra tilkynntir til yfirvalda.

15% af þeim eru rannsakaðir en aðeins 4% þeirra lýkur með dómi vegna þess hversu yfirvöldum gengur illa að fara að lögum. Hver rannsókn tekur að meðaltali 130 daga.

Fyrri ummæli:
það er verið að tala um það í USA að senda sérþjálfað lið bandarískra hermanna til að berjast við þær klíkur sem stjórna landamærunum að Bandaríkjunum, en mexicönsk stjórnvöld þráast við.

Talið er að fjöldi látinna í átökum eiturlyfjabarnóna mexico sé að nálgast tölu fallina í afghanistan frá innrásinni þar..

Þeir rannsaka aldrei neitt og ef þú hringir á lögguna vegna innbrots þá koma þeir bara og ræna restinni.

Ummæli:
Annars er allt dæmið riggað ef út í það er farið. Af því að Óskar nefnir USA í þessu þá er það nú svo að Bandaríkjamenn eru í Kólumbíu í samvinnu við stjórnvöld þar. Engu að síður flæðir kókið upp í gegn um Mexíkó frá Kólumbíu.

Mexíkó framleiðir ekki neitt, þeirra sérgrein er transport og stjórna þeir því öllu saman. Gróðinn er gríðarlegur og það er merkilegt að USA skuli ekki hafa beytt hervaldi til að uppræta framleiðsluna. Það gegnir ákaflega takmörkuðu hlutverki að aðberjast við transportið, ef allt væri eðlilegt þá myndu þeir stöðva framleiðsluna, það vilja þeir ekki.

Verkefni: Tröllaveiði - Nettröll eða ekki
Merking: Ekki nettröll